האלף ה-1 לפנה"ס

האלף ה-1 לפנה"ס הוא פרק הזמן שבין שנת 1000 לפנה"ס עד שנת 1 לפנה"ס (תחילת המאה ה-10 לפנה"ס עד סוף המאה הראשונה לפנה"ס). אוכלוסיית העולם הוכפלה במהלך האלף הראשון לפנה"ס – מ-100 מיליון לכ-200 עד 250 מיליון.[דרוש מקור] המאה ה-10 לפנה"ס: ייסוד ספרטה על ידי מתיישבים דורים. המאה ה-10 לפנה"ס: עדויות ראשונות לאלפבית ארמי. 928 לפנה"ס: פיצול ממלכת ישראל המאוחדת לממלכות ישראל ויהודה. 853 לפנה"ס: קרב קרקר בין אשור בראשות שלמנאסר השלישי וקואליציה של 12 מלכים מארצות סוריה. 814 לפנה"ס: ייסוד קרתחדשת (קרתגו) על ידי מתיישבים פיניקים מצור. 776 לפנה"ס: המשחקים האולימפיים נערכים לראשונה ביוון העתיקה. 753 לפנה"ס: ייסוד רומא על ידי רומולוס (ע"פ האגדה). 728 לפנה"ס: פִּיי מלך נוביה (כוש) פולש למצרים, מכניע אותה ומייסד את שושלת הפרעונים ה-25. 722 לפנה"ס: שומרון נכבשת על ידי שלמנאסר החמישי מלך אשור. ממלכת ישראל נחרבת ותושביה גולים למסופוטמיה. 701 לפנה"ס: סנחריב מלך אשור פלש ליהודה וכבשה, אך המצור שהטיל על ירושלים כשל והוא הסתפק בכניעה ונסוג לאשור. 640 לפנה"ס: הקמת ספריית אשורבניפל בנינוה בירת אשור. בספרייה זו ימצאו במאה ה-20 עלילות גילגמש. 621 לפנה"ס: הארכון האתונאי דרקון מעלה על הכתב את חוקי אתונה העתיקה. 609 לפנה"ס: נבופלאסר מלך בבל כובש את חרן והאימפריה האשורית החדשה נופלת. 605 לפנה"ס: נבוכדנצר השני, מלך בבל מביס את מצרים בקרב כרכמיש וסולל את הדרך להקמת האימפריה הנאו-בבלית. 600 לפנה"ס: נבוכדנצר השני מלך בבל מקים את הגנים התלויים, שנחשבו לאחד משבעת פלאי העולם העתיק. 586 לפנה"ס: ירושלים נכבשת בידי נבוכדנאצר מלך בבל, בית המקדש הראשון נחרב ומתחילה גלות בבל. 550 לפנה"ס: קרתגו כובשת את סיציליה, קורסיקה וסרדיניה. 550 לפנה"ס: כורש השני הגדול מביס את המדים ומייסד את האימפריה הפרסית. 539 לפנה"ס: כורש השני הגדול כובש את בבל. 538 לפנה"ס: הכרזת כורש, שבישרה את סיום גלות בבל וראשיתה של שיבת ציון. 516 לפנה"ס: חנוכת בית המקדש השני. 510 לפנה"ס: קצה של המלוכה ברומא ועליית הרפובליקה. 509 לפנה"ס: הדחת הטיראניה באתונה. 490 לפנה"ס: דריווש הראשון פולש ליוון אך נהדף בקרב מרתון. 480 לפנה"ס: חשיארש הראשון פולש שנית ליוון אך מובס לבסוף בקרב סלמיס. 478–404 לפנה"ס: עלייתה ונפילתה של האימפריה האתונאית. 431–404 לפנה"ס: המלחמה הפלופונסית בין ספרטה לאתונה על ההגמוניה ביוון. 457–444 לפנה"ס: עזרא ונחמיה עולים ארצה ומארגנים מחדש את יהדות בית שני. 334–330 לפנה"ס: אלכסנדר הגדול כובש את האימפריה הפרסית, ומבשר את ראשית התקופה ההלניסטית. 221 לפנה"ס: עליית שושלת צ'ין, שושלת הקיסרים הסינית הראשונה. 343–290 לפנה"ס: המלחמות הסאמניטיות, שבסופן שלטה רומא על איטליה כולה. 295 לפנה"ס: הספרייה הגדולה והמפורסמת בעולם העתיק מוקמת באלכסנדריה. 280 לפנה"ס: הקולוסוס מרודוס, פסל ענק של אל השמש הליוס, מוקם ברודוס, ונחשב לאחד משבעת פלאי תבל. 280 לפנה"ס: פירוס מלך אפירוס פולש לאיטליה ופותח במלחמה עם הרפובליקה הרומית. 275–200 לפנה"ס: המלחמות הסוריות בין בית סלאוקוס לבית תלמי על השליטה בקוילה סוריה. 247 לפנה"ס: המגדלור הראשון בעולם נבנה באלכסנדריה שבמצרים התלמיית ונחשב לאחד משבעת פלאי תבל. 264–241 לפנה"ס: המלחמה הפונית הראשונה בין הרפובליקה הרומית וקרתגו על השליטה בסיציליה. 218–201 לפנה"ס: המלחמה הפונית השנייה בין הרפובליקה הרומית וקרתגו, במהלכה פלש חניבעל לאיטליה. 214–148 לפנה"ס: המלחמות המוקדוניות בין הרפובליקה הרומית למוקדון, שהסתיימו בניצחונה של רומא. 192–188 לפנה"ס: מלחמת אנטיוכוס בין הרפובליקה הרומית לממלכה הסלאוקית. 167–160 לפנה"ס: מרד החשמונאים בשלטון הממלכה הסלאוקית ובתומכיה המתייוונים. 149–146 לפנה"ס: המלחמה הפונית השלישית, שבסופה נחרבה קרתגו על ידי הרפובליקה הרומית. 113–101 לפנה"ס: מלחמת הקימברים והטווטונים בין הרפובליקה הרומית לבין שבטים גרמאניים, קלטים, קימברים וטווטונים. 89–63 לפנה"ס: מלחמות מיתרידטס בין הרפובליקה הרומית לממלכת פונטוס בהנהגת מיתרידטס השישי. 66 לפנה"ס: ארץ ישראל נכבשת בידי המצביא הרומי פומפיוס, על רקע מלחמת ירושה בממלכת החשמונאים. 58–50 לפנה"ס: מלחמת גאליה, במהלכה השתלט יוליוס קיסר על גאליה כולה. 57–18 לפנה"ס: נוסדות שלושת הממלכות של קוריאה – קוֹגוּריוֹ, פֶּקְצֶ'ה ושׁילָה. 44 לפנה"ס: יוליוס קיסר נרצח ונפתחת ברומא מלחמת אזרחים. 27 לפנה"ס: הרפובליקה הרומית הופכת לאימפריה הרומית. 4 לפנה"ס (לערך): נולד ישו הנוצרי. שרידי טאוטיווקאן שרידי קרתגו שרידי רומא העתיקה שרידי פומפיי שרידי טיקאל דוד, מלכה של ממלכת ישראל המאוחדת ומייסד שושלת בית דוד (1070–970 לפנה"ס, על פי המסורת היהודית). אשורנצירפל השני מלך אשור. מסעות כיבושיו הרבים והאכזריים היוו צעד ראשון בייסוד האימפריה האשורית (מלך 883–859 לפנה"ס). אחאב מלך ישראל. בימיו נהנתה הממלכה מעצמה ושגשוג, והסינקרטיזם הדתי גבר (מלך 873–852 לפנה"ס). דידו, המלכה המייסדת של קרתגו (בשנת 814 לפנה"ס). ליקורגוס, המחוקק האגדי של ספרטה (800–730 לפנה"ס). רמוס ורומולוס מייסדי רומא המיתולוגיים (סביב אמצע השמינית לערך). תגלת-פלאסר השלישי, מייסד האימפריה האשורית החדשה (מלך 745–727 לפנה"ס). סנחריב מלך אשור (מלך 705–681 לפנה"ס). יאשיהו מלך יהודה. מגדולי מלכי יהודה שערך רפורמה דתית ביהודה (מלך 639–609 לפנה"ס). דרקון, מנסח חוקת דרקון, החוקה הראשונה של אתונה (650–510 לערך). נבוכדנצר השני גדול מלכי האימפריה הבבלית, ומחריב בית המקדש הראשון (מלך 605–562 לפנה"ס). כורש הגדול, מייסדה של האימפריה הפרסית (600–530 לפנה"ס לערך). נחמיה בן חכליה, ממנהיגי היהודים בימי שיבת ציון (חי במאה ה-5 לפנה"ס). דָרְיָוֶשׁ הראשון הגדול, מלך האימפריה הפרסית (מלך 521–485 לפנה"ס). לאונידס הראשון, מלך ספרטה וגיבור קרב תרמופילאי (521–480 לפנה"ס). תמיסטוקלס, ממנהיגי אתונה במלחמות פרס-יוון ואחד המדינאים החשובים בתולדותיה (525-459 לפנה"ס). פריקלס, מדינאי אתונאי, בימיו הגיעה אתונה לשיא כוחה (495–429 לפנה"ס). פיליפוס השני מלך מוקדון, הפך את ארצו למעצמה והכניע את ערי יוון (מלך 359–336 לפנה"ס). אלכסנדר הגדול, מלך מוקדון ומגדולי המצביאים והמדינאים של העת העתיקה (356–323 לפנה"ס). סלאוקוס הראשון, דיאדוך, מייסד בית סלאוקוס ומלכה הראשון של הממלכה הסלאוקית (356–281 לפנה"ס). תלמי הראשון, דיאדוך, מייסד בית תלמי ומלכה הראשון של מצרים התלמיית (367–283 לפנה"ס). אנטיגונוס מונופתלמוס, דיאדוך, מייסד השושלת האנטיגונידית (381–301 לפנה"ס). פירוס מלך אפירוס, מהידועים שבמצביאי העולם העתיק (319–272 לפנה"ס). מיתרידטס הראשון, מייסד ממלכת פונטוס ומלכה הראשון (מלך 281–266 לפנה"ס). אשוקה, גדול קיסרי האימפריה המאורית (304–232 לפנה"ס). צ'ין שה-חואנג, קיסר סין הראשון ומייסד שושלת צ'ין (260–210 לפנה"ס). ארסאקס הראשון, מייסד האימפריה הפרתית ומלכה הראשון (מלך 247–211 לפנה"ס). אנטיוכוס השלישי הגדול, מלך הממלכה הסלווקית, שהביא אותה לשיא התפשטותה (242–187 לפנה"ס). חניבעל ברקה, מצביא קרתגי ומגדולי המצביאים בהיסטוריה האנושית (247–183 לפנה"ס). סקיפיו אפריקנוס, מצביא רומי, מנצח המלחמה הפונית השנייה (236–183 לפנה"ס). פָּרנַווַאז הראשון, המלך הראשון של איבריה הקווקזית, ומייסד שושלת פרנוואז (שלט במאה ה-3 לפנה"ס). יהודה המכבי, מצביא יהודי שהנהיג את מרד החשמונאים בממלכה הסלאוקית (?–160 לפנה"ס). יוחנן הורקנוס הראשון, נשיא יהודה וכהן גדול, מגדולי השליטים החשמונאים (164–104 לפנה"ס). גאיוס מריוס, מצביא ומדינאי רומי, מנצח מלחמת יוגורתה ומלחמת הקימברים והטווטונים (157–86 לפנה"ס). לוקיוס קורנליוס סולה, מצביא ומדינאי רומי, מראשי האופטימאטים, והאחראי הישיר למלחמת האזרחים הרומית (138–78 לפנה"ס). ספרטקוס, גלדיאטור תראקי. מנהיג מרד העבדים השלישי (?–71 לפנה"ס). גנאיוס פומפיוס מגנוס, מצביא ומדינאי רומי, כובש ירושלים, ויריבו של יוליוס קיסר (106–48 לפנה"ס). גאיוס יוליוס קיסר, מצביא ומדינאי ודיקטטור רומי, כובש גאליה, ומנצח מלחמת אזרחים (100–44 לפנה"ס). ורקינגטוריקס, ראש שבט גאלי. שהנהיג את המרד הגאלי נגד הרומאים בזמן מלחמת גאליה (82–46 לפנה"ס). מרקוס אנטוניוס, מצביא ומדינאי רומי, אשר השתתף בטריומווירט השני (83–30 לפנה"ס). קלאופטרה השביעית, שליטת מצרים התלמיית (70–30 לפנה"ס). אוגוסטוס קיסר, ראשון קיסרי רומא ומייסד השושלת היוליו-קלאודית (63–19 לפנה"ס). הורדוס הגדול, מלך יהודה בחסות רומא, שנודע במפעלי בניה רבים (74–4 לפנה"ס). איור של דוד המלך לצד כתובת תל דן – הראייה הארכאולוגית החוץ מקראית החשובה ביותר אשר מזכירה את בית דוד (מתוארכת בין המאות ה-9 וה-8 לפנה"ס) יוליוס קיסר, פסל בוויה דיי פורי אימפריאלי תגלת-פלאסר השלישי, מייסד האימפריה האשורית החדשה אלכסנדר הגדול, פסיפס משנת 200 לפנה"ס לערך צ'ין שה-חואנג הומרוס, גדול משורריה של יוון העתיקה לו מיוחסות האיליאדה והאודיסיאה (המאה ה-8 לפנה"ס). הסיודוס, משורר אפי יווני (המאה ה-8 לפנה"ס). זרתוסטרה, מייסד הזורואסטריות, הדת הרשמית בפרס במחצית השנייה של האלף ה-1 לפנה"ס. תאלס, ראשון הפילוסופים היוונים המוכרים לנו (624–546 לפנה"ס) פיתגורס, פילוסוף ומתמטיקאי יווני-פיניקי, מייסד האסכולה הפיתגוראית (582–496 לפנה"ס). גואטאמא בודהא מייסד את הבודהיזם (בערך 563–483 לפנה"ס). קונפוציוס, פילוסוף סיני, מייסד הקונפוציאניזם (551–479 לפנה"ס). לָאוֹ דְזְה, פילוסוף סיני, אבי תורת הדאואיזם (601–531 לפנה"ס). מהווירה, מייסד הג'ייניזם (?–527 לפנה"ס). פרמנידס, פילוסוף יווני קדם-סוקרטי, מייסד האסכולה האלאטית (515-450 לפנה"ס). איסכילוס, מחזאי וטראגיקון אתונאי (525–456 לפנה"ס). סופוקלס, מחזאי וטראגיקון אתונאי (496–429 לפנה"ס). אוריפידס, מחזאי וטראגיקון אתונאי (480–406 לפנה"ס). הרודוטוס, נחשב למייסד ההיסיטוריוגרפיה (בערך 485 לפנה"ס). סוקרטס, פילוסוף יווני הנחשב לאבי הפילוסופיה המערבית (470–399 לפנה"ס). תוקידידס, היסטוריון יווני (בערך 460–395 לפנה"ס). אפלטון, פילוסוף יווני, תלמידו של סוקרטס ומגדולי הפילוסופים בהיסטוריה (427–347 לפנה"ס). היפוקרטס, רופא יווני הנחשב לאבי הרפואה המערבית (460–377 לפנה"ס). אנטיסתנס, פילוסוף יווני, מייסד האסכולה הציניקנית (444–365 לפנה"ס). אריסטיפוס, פילוסוף יווני, מייסד האסכולה הקירנאית (435–356 לפנה"ס). אריסטו, פילוסוף יווני, מבכירי הפילוסופים של העת העתיקה (384–322 לפנה"ס). אוקלידס, מתמטיקאי יווני הנחשב לאבי הגאומטריה (365–275 לפנה"ס). אפיקורוס, פילוסוף יווני, מייסד האסכולה האפיקוראית (341–270 לפנה"ס). זנון מכתיון, פילוסוף יווני-פיניקי, מייסד האסכולה הסטואית (333–264 לפנה"ס). פירון מאליס, פילוסוף יווני, מייסד זרם הספקנות (360–270 לפנה"ס). ארכימדס, מדען, מהנדס, מתמטיקאי וממציא יווני (287–212 לפנה"ס). פוליביוס, היסטוריון יווני (203–120 לפנה"ס). מרקוס טוליוס קיקרו, פוליטיקאי וסופר רומי (106–43 לפנה"ס). לוקרטיוס, משורר ופילוסוף רומי אפיקוראי (99–55 לפנה"ס). ורגיליוס, משורר רומי (70–19 לפנה"ס). הוראציוס, משורר רומי (65–8 לפנה"ס). אובידיוס, משורר רומי (43 לפנה"ס–17 לספירה). הומרוס, פסל רומי מהמאה ה-2 לספירה, המבוסס על פסל יווני קדום יותר. פסל בודהה מאזור גנדהרה בפקיסטן, המאה ה-1 לספירה אפלטון בציור מאת רפאל אריסטו בציור מאת רפאל איור של קונפוציוס מהמאה ה-8 אליהו, נביא שפעל בזמן מלכותו של מלך ישראל אחאב. אלישע, נביא שפעל בתקופת שלטונם של המלכים יורם, אחזיה, יהוא, יהואחז ויואש. יונה בן אמיתי, נביא שפעל בימי המלך ירבעם השני, ונודע בשליחותו הנבואית לנינוה בירת אשור. הושע בן בארי, נביא שפעל בממלכת ישראל מימי ירבעם השני ועד חורבנה. עמוס, נביא שפעל בממלכת ישראל בימי ירבעם השני ועוזיהו מלך יהודה. מִיכָה הַמֹּרַשְׁתִּי, נביא שפעל ביהודה בימי המלכים יותם, אחז וחזקיהו. ישעיהו, נביא שפעל ביהודה מימי עוזיהו ועד חזקיהו. חולדה, נביאה שפעלה בימי המלך יאשיהו. ירמיהו, נביא שפעל מימי המלך יאשיהו ועד חורבן ממלכת יהודה. יחזקאל, נביא שפעל בבבל סביב חורבן ממלכת יהודה. עזרא הסופר, ממנהיגי היהודים בימי שיבת ציון. נחמיה בן חכליה, ממנהיגי היהודים בימי שיבת ציון. אסתר, מלכת פרס ומדי וגיבורת מגילת אסתר. מרדכי, בן דודה של אסתר ומגיבוריה של מגילת אסתר. שמעון הצדיק, כהן גדול ומנהיג בתקופת בית שני, משיירי כנסת הגדולה. שמעיה, נשיא הסנהדרין בסוף תקופת הזוגות (סוף תקופת החשמונאים). אבטליון, אב בית דין בסוף תקופת הזוגות, חברו של שמעיה. הלל הזקן, נשיא הסנהדרין האחרון בתקופת הזוגות. שמאי הזקן, אב בית דין, ובר-הפלוגתא הקבוע של הלל הזקן. מדיה וקבצים בנושא האלף ה-1 לפנה"ס בוויקישיתוף רוב החוקרים מתארכים את תקופת שלטונו של פרנוואז במאה ה-3 לפנה"ס: 302-276 לפנה"ס על פי וחושטי, 299-234 לפנה"ס על פי סיריל טואמנוף, או 284-219 לפנה"ס על פי פאוולה אינגורוקווה.